GiliGold/VAD_KnessetCorpus huggingface dataset:
איתן גינזבורג: בוקר טוב לכולם.
איתן גינזבורג: בדומה לוועדת העבודה והרווחה, גם כאן מדובר בתקנות לשעת חירום וההארכה שלהם ל-45 ימים.
איתן גינזבורג: אלה תקנות שתוקפן פג אתמול בלילה.
איתן גינזבורג: חשוב מאוד להעביר אותן כבר היום.
איתן גינזבורג: אנחנו, כמובן, עשינו את כל הפרוצדורה בוועדה, אצלי.
איתן גינזבורג: ההתפרצויות שאנחנו רואים, אין צורך להכביר במילים לגביהן ולגבי החשיבות בהארכת התקנות.
איתן גינזבורג: אשמח אם תתמכו.
איתן גינזבורג: אז עכשיו התו הסגול כן או לא בתוקף?
איתן גינזבורג: עכשיו הוא לא בתוקף.
איתן גינזבורג: אנחנו מדברים – אני יכולה לענות לחברת הכנסת?
איתן גינזבורג: מה שזה בעצם מסביר זה הגבלת פעילות באופן כללי, אפשרות של פתיחה – למשל, כל נושא התרבות שעכשיו ייפתח, מה התקן, מה ההיקף של ההתקהלות שם?
איתן גינזבורג: נושא של ספרים וכל בעלי המלאכה למיניהם – מה הם נדרשים על-מנת שיהיה אפשר לקבל לקוחות.
איתן גינזבורג: כל הפתיחה של המשק, על כל כלליה, נמצאים בתקנות כאן.
איתן גינזבורג: זה מאוד חשוב גם לבריאות הציבור וגם כדי - - -
איתן גינזבורג: על זה עשיתם מרתון דיונים.
איתן גינזבורג: ועל זה עשינו מרתון דיונים.
איתן גינזבורג: מי בעד הפטור לקריאה שנייה ושלישית, כפי שהציעה יושבת-ראש הוועדה ירים את ידו?
איתן גינזבורג: ההצעה עברה פה אחד.
איתן גינזבורג: יום טוב.
איתן גינזבורג: חברי הכנסת, בוקר טוב, אני מתכבד לפתוח את ישיבת ועדת הכנסת.
איתן גינזבורג: היום יום שני, 6 ביולי, י"ד בתמוז תש"ף.
איתן גינזבורג: ישיבה מס' 32 למושב זה.
איתן גינזבורג: אני מבקש להתחיל בסעיף ב' בסדר-היום, ברשותכם.
חמד עמאר: לפני שאתה מתחיל, אדוני, בסעיף ב'.
חמד עמאר: לא יכול להיות מצב שאני אקבל את סדר-היום בשעה עשר וחצי בלילה.
חמד עמאר: אני לא מבין, הכול בשלוף?
חמד עמאר: אני חדש בוועדה, פעם ראשונה שאני מגיע לוועדה.
איתן גינזבורג: ברוך הבא.
חמד עמאר: שולחים סדר-יום בשעות נורמליות.
חמד עמאר: אם לא הייתי מסתכל בשעה עשר וחצי בלילה על הטלפון שלי, לא הייתי יודע מה סדר-היום של הוועדה.
איתן גינזבורג: אני מקבל את ההערה.
חמד עמאר: אני מבקש ממך – אני גר רחוק, שלוש שעות מכאן – לקבל את סדר-היום בשעות נורמליות.
איתן גינזבורג: זה לא קשור למקום שבו אתה מתגורר.
איתן גינזבורג: קבענו את הישיבה הזאת בשעה עשר וחצי בבוקר, לא בשמונה בבוקר.
איתן גינזבורג: לא לערבב דבר שלא קשור.
איתן גינזבורג: אני מקבל את ההערה, זה לא קשור למקום שבו אתה גר.
חמד עמאר: צריך להיות סדר-יום מסודר בשעה נורמלית.
איתן גינזבורג: סדר-יום לא מגיע ביונת דואר למקום שבו אתה גר.
חמד עמאר: לא הכול בשלוף, כמו שמתרחש היום.
איתן גינזבורג: תודה על ההערה וברוך הבא לוועדה.
איתן גינזבורג: קולך נשמע ברמה.
איתן גינזבורג: אנחנו עוברים לבקשת יושב-ראש ועדת העלייה, הקליטה והתפוצות למיזוג הצעות חוק והקדמת דיון בהצעת חוק ממוזגת לפני קריאה שנייה ושלישית.
איתן גינזבורג: הצעת חוק לקליטת חיילים משוחררים (הוראת שעה – נגיף הקורונה החדש), תיקון – מימוש כספי הפיקדון בשל נגיף הקורונה).
איתן גינזבורג: יושב-ראש ועדת הקליטה, חבר הכנסת ביטן, בבקשה.
דוד ביטן: אנחנו סיימנו את העבודה בוועדה כהכנה לקריאה שנייה ושלישית וגם החלטנו על איחוד ומיזוג עם הצעות החוק הפרטיות.
דוד ביטן: אנחנו מבקשים גם לאשר לנו את המיזוג, על מנת שנוכל לסיים את זה היום, וגם לקבל פטור מחובת הנחה מסיבה פשוטה – בעידן הקורונה ומה שקורה היום, החיילים יוכלו למשוך את הכסף שהוחלט עליו בחוק לכל מטרה.
איתן גינזבורג: חשוב מאוד.
דוד ביטן: וכמה שיותר מהר – עדיף.
איתן גינזבורג: מישהו מחברי הוועדה רוצה להתייחס?
טלי פלוסקוב: לאשר כמה שיותר מהר.
איתן גינזבורג: מי בעד מיזוג ההצעות והקדמת הדיון, ירים את ידו.
איתן גינזבורג: בעד הבקשה – פה אחד
איתן גינזבורג: הבקשה עברה פה אחד וכל חברי הוועדה אישרו.
איתן גינזבורג: תודה רבה על העבודה הטובה של יושב-ראש ועדת הקליטה וחברי הוועדה בכלל.
איתן גינזבורג: יישר כוח.
איתן גינזבורג: א.
איתן גינזבורג: המלצה בדבר מינוי סגן ליושב-ראש הכנסת
איתן גינזבורג: אנחנו עוברים לסעיף א' בסדר-היום: המלצה בדבר מינוי סגן ליושב-ראש הכנסת.
איתן גינזבורג: בחודש מאי ביטלנו את ההגבלה על מספר סגנים ליושב-ראש הכנסת.
איתן גינזבורג: באותה ישיבה מונו שמונה סגנים, על אף שקבענו בהסכמים שיהיו תשעה סגנים, והיה סיכום שיהיה סגן נוסף לסיעת יהדות התורה.
איתן גינזבורג: רק בסוף השבוע האחרון הם העבירו לנו את שם המועמד מטעמם ועל כן אנחנו מתכנסים כדי להמליץ למליאה לבחור בחבר הכנסת אליהו ברוכי כסגן ליושב-ראש הכנסת עד ליום 1 בינואר 2021, לפי בקשת סיעת יהדות התורה.
איתן גינזבורג: נמצא פה יושב-ראש הסיעה שמאשר, אני מניח, את הבקשה הזאת.
איתן גינזבורג: הסיעה ציינה במכתבה כי בתום כהונתו ב-1 בינואר 2021, יחליף אותו חבר הכנסת ישראל אייכלר.
איתן גינזבורג: אני אומר את זה לפרוטוקול, בלבד, וזה לא חלק מההחלטה כמובן.
איתן גינזבורג: יצטרכו לבחור אותו בנפרד בוועדה בבוא היום.
איתן גינזבורג: אני מעלה להצבעה המלצה למליאה לבחור באליהו ברוכי לכהן כסגן יושב-ראש הכנסת עד ה-1 בינואר 2021.
ארבל אסטרחן: עד ה-1 בינואר, כולל?
איתן גינזבורג: כן, בדרך כלל זה כולל.
איתן גינזבורג: בעד ההמלצה – פה אחד
טלי פלוסקוב: הינה גפני, בא לברך.
טלי פלוסקוב: אנחנו כבר הצבענו, גפני.
איתן גינזבורג: אני מניח שהגעת לברך, אדוני יושב-ראש ועדת הכספים.
איתן גינזבורג: הייתה פה שאלה האם זה עד ה-1 בינואר כולל, או עד ה-31 בדצמבר?
איתן גינזבורג: אני צריך לשאול את יושב-ראש הסיעה.
יצחק פינדרוס: כשיושב-ראש ועדת הכספים נמצא אני עובר לדום.
איתן גינזבורג: עד ה-1 בינואר, כולל.
איתן גינזבורג: תודה רבה וברכות לחבר הכנסת ברוכי.
איתן גינזבורג: אני מקבל שגם המליאה תבחר בך ושלא תיפול שגגה תחת ידך.
אליהו ברוכי: תודה רבה לכבוד היושב-ראש ולחברי הוועדה.
איתן גינזבורג: יש פה שורה של סגנים, בעבר ובהווה, שיכולים לתת לך עצות טובות.
איתן גינזבורג: ג.
איתן גינזבורג: בקשת יושבי-ראש ועדות להקדמת הדיון בהצעות החוק הבאות: 1.
איתן גינזבורג: הצעת חוק לתיקון וקיום תוקפן של תקנות שעת חירום התש"ף
איתן גינזבורג: -2020 (מ/1336), בקשת יושב-ראש ועדת החוקה, חוק ומשפט – רוויזיה.
איתן גינזבורג: הצעת חוק הביטוח הלאומי התש"ף-2020 (מ/1335), בקשת יושב-ראש ועדת העבודה, הרווחה והבריאות.
איתן גינזבורג: נעבור לסעיף ג' בסדר-היום.
איתן גינזבורג: יש בקשת יושבי-ראש ועדות להקדמת דיון לפני הקריאה השנייה והשלישית בהצעת חוק לתיקון וקיום תוקפן של תקנות שעת חירום.
איתן גינזבורג: הצבענו והייתה רוויזיה של חבר הכנסת טופורובסקי.
איתן גינזבורג: ניתן לך לנמק אותה, בבקשה, אדוני.
איתן גינזבורג: תראה כמה זמן עבר מאז שהצבעת על הרוויזיה, הודעת עליה, ועד היום שהתכנסנו.
בועז טופורובסקי: אולי יקרה משהו אחר.
בועז טופורובסקי: אולי נופתע גם מההחלטה שתתקבל עכשיו.
איתן גינזבורג: לאור זה שהדיון נדחה ליום שני, כפי שהיה צריך להיות במקור, נראה שהרוויזיה התייתרה.
בועז טופורובסקי: לא, יש לי בעיה.
איתן גינזבורג: אני מזכיר לך שהחוק היה צריך להגיע ממילא ביום שני, והינה הוא מגיע ביום שני.
איתן גינזבורג: אנחנו דהרנו אז כדי להקדים את זה ליום רביעי.
איתן גינזבורג: על זה הייתה הרוויזיה.
בועז טופורובסקי: יש לי בעיה עקרונית עם זה שאנחנו מקדימים בעיקר חוקים שמצרים את הזכויות של האזרחים, ומגדילים את הקנסות והאכיפה על אזרחים במדינת ישראל.
בועז טופורובסקי: אנחנו צריכים לוודא, להקדים ולטפל כמה שיותר מהר בחוקים שיביאו כסף לאזרחים, שיעזרו לכל אותם מובטלים, לכל השכירים והעצמאים שפושטים רגל וכבר גמרו את החסכונות שלהם, ועכשיו גומרים את הפנסיות שלהם ואין להם כבר ממי לקחת הלוואות.
בועז טופורובסקי: כן, יש גם אנשים רעבים במדינת ישראל.
בועז טופורובסקי: זה לא חארטה, זה דבר אמיתי.
בועז טופורובסקי: אני חושב שוועדת הכנסת יש לה הכוח והיכולת לגרום לממשלה להבין שאם היא רוצה לקדם נושאים שפוגעים בזכויות האזרחים, היא צריכה קודם כל להראות לנו שיש לה מדיניות ברורה למלחמה בקורונה, שיש לה מדיניות ברורה לעזרה כלכלית לכל אזרחי מדינת ישראל, וכן שהפגיעה שהיא עושה בדמוקרטיה הישראלית היא כל כך מידתית והיא רק אחרי שיש מדיניות בנושא הבריאותי של הקורונה, רק אחרי שמגיע כסף לחשבון הבנק של אזרחי מדינת ישראל, רק אז מעיזה ברעד הממשלה להביא לכנסת בקשה שתצר את הזכויות ואת החופש של אזרחי מדינת ישראל.
בועז טופורובסקי: לדעתי, לוועדת הכנסת יש הכוח לגרום לממשלה לעשות ככה, ולדעתי זאת החובה שלה.
בועז טופורובסקי: זאת לא רק זכות, זאת חובה שלה לפעול ככה ולכן אני מבקש דיון מחדש בנושא הזה, כחלק מאותו תהליך.
איתן גינזבורג: אני מנסה להבין את מה שאמרת.
איתן גינזבורג: הדיון מחדש הוא להקדמת הדיון, אבל הקדמת הדיון מתייתרת.
בועז טופורובסקי: אנחנו יכולים להצביע נגד הקדמת הדיון.
איתן גינזבורג: בואו נצביע על הרוויזיה.
איתן גינזבורג: מי בעד הרוויזיה, ירים את ידו.
איתן גינזבורג: בעד הרוויזיה – 2
איתן גינזבורג: הרוויזיה לא התקבלה.
יצחק פינדרוס: בן אדם רוצה היתר בנייה, לא תיתן לו בגלל שאתה רוצה לדפוק את הממשלה?
בועז טופורובסקי: זאת אכיפה בקורונה.
איתן גינזבורג: חברים, יש לנו בקשה של יושב-ראש ועדת העבודה והרווחה להקדים דיון בהצעת חוק הביטוח הלאומי (הוראות מיוחדות לעניין ביטוח אבטלה – נגיף הקורונה החדש).
איתן גינזבורג: תנמק חברת הכנסת טלי פלוסקוב, חברת הוועדה.
טלי פלוסקוב: אדוני, אנחנו שוב חוזרים לאותן הצעות חוק, חבר הכנסת בועז טופורובסקי, שמיטיבות עם הציבור ומוסיפות לו כסף.
טלי פלוסקוב: כרגע אנחנו מדברים על הארכת תוקף דמי אבטלה, ואני חייבת להגיד לכם שיושב-ראש הוועדה נמצא גם עכשיו בדיון עם האוצר כדי להאריך את זה לתקופה יותר ארוכה.
טלי פלוסקוב: כרגע אנחנו מדברים על ה-15 באוגוסט וייתכן – אני רוצה להיות זהירה – שזה יתארך עוד.
טלי פלוסקוב: כל הזמן אנחנו מדברים על סוג של יציבות, ודאות, וזה בדיוק מה שאנחנו עושים כרגע.
טלי פלוסקוב: לכן אנחנו מבקשים בקשה לפטור מחובת הנחה.
איתן גינזבורג: כן, חבר הכנסת שטרן, בבקשה.
אלעזר שטרן: אם אני לא טועה, ראש הממשלה אמר שכל ההסדרים יהיו עד סוף השנה, לא?
טלי פלוסקוב: הוא מדבר על נושאים שהוא יציג לנו, ונאנחנו מדברים על נושא קטן מכול התוכנית.
טלי פלוסקוב: זאת בדיוק הסיבה לכך שיושב-ראש הוועדה יגיע עם הבשורה לוועדה ונאשר את זה היום.
טלי פלוסקוב: אחרי הדיון הזה אני הולכת לוועדה ושם אנחנו נסגור את התקופה.
חמד עמאר: אנחנו מקווים שראש הממשלה יעמוד במילה שלו ויאריך את זה עד סוף התקופה, ואנשים יהיה להם אופק כלכלי לפחות.
טלי פלוסקוב: חבר הכנסת אלעזר שטרן, כרגע שההצעה שהוצגה היא 15 באוגוסט ואני אומרת שאנחנו מדברים על הארכה נוספת.
טלי פלוסקוב: כרגע אני לא יכולה להגדיר תאריך מסוים כי הדיון מתקיים עכשיו.
טלי פלוסקוב: אחרי הישיבה הזאת אני רצה לשם.
אלעזר שטרן: כל הזמן אנחנו מתכנסים פה ועושים עוד חודש, עוד חודש ועוד חודש.
אלעזר שטרן: בכך אנחנו תורמים שני דברים: 1.
אלעזר שטרן: לאי הוודאות.
אלעזר שטרן: 2. לסתם עבודה שלנו.
אלעזר שטרן: אם ראש הממשלה אמר את זה, אם אפשר לעזור לאנשים ביצירת סוג של אופק - - -
טלי פלוסקוב: אתה מוזמן לדיון.
טלי פלוסקוב: תבוא ותגיד שם את כל הדברים.
איתן גינזבורג: אלעזר, אני מזכיר לך שאנחנו בוועדת הכנסת ואנחנו דנים בהקדמת הדיון.
איתן גינזבורג: זאת אמירה נכונה וטובה שצריכה להיאמר בוועדת העבודה והרווחה, שדנה בדמי האבטלה.
איתן גינזבורג: שם אולי יחליטו להאריך לא עד אוגוסט אלא עד אוקטובר.
אלעזר שטרן: אם אני כבר ברשות דיבור, שאלה – לא נכון יותר שנפרסם מראש את המועמד לסגן יושב-ראש הכנסת?
איתן גינזבורג: אתה צודק.
אלעזר שטרן: אני מקבל אתמול בלילה את סדר-היום, אני רואה שכתוב: בחירת סגן יושב-ראש.
אלעזר שטרן: להבדיל ממה שעכשיו נאמר על דיון שמתקיים בוועדות אחרות, זה המקום שמתקיים בו.
איתן גינזבורג: בפעם הבאה גם נפרט.
חמד עמאר: יושב-ראש הוועדה התכוון לתת לנו לנחש ורצו כמה ניחושים.
חמד עמאר: התקשרתי לרומן: מי הסגן הנוסף?
חמד עמאר: רומן התקשר לעודד.
איתן גינזבורג: חבר הכנסת טופורובסקי שלח לי הודעה וקיבל מייד תשובה.
איתן גינזבורג: פשוט, בלי שום ניחושים.
חמד עמאר: אין לי את מספר הטלפון שלך.
איתן גינזבורג: ליושב-ראש הסיעה שלך, עודד פורר, מכיוון שלמדנו משפטים ביחד, הוא יכול מייד - - - מי בעד הקדמת הדיון בנושא שהציגה חברת הכנסת פלוסקוב, ירים את ידו.
איתן גינזבורג: הבקשה התקבלה.
איתן גינזבורג: בקשת הממשלה להקדמת הדיון בהצעת חוק הארכת תקופות וקיום דיונים בהיוועדות חזותית בענייני תכנון ובנייה (הוראת שעה – נגיף הקורונה החדש), התש"ף-2020 (מ/1337), לפני הקריאה הראשונה
איתן גינזבורג: סעיף אחרון בסדר-היום הוא: בקשת הממשלה להקדמת הדיון בהצעת חוק הארכת תקופות וקיום דיונים בהיוועדות חזותית בענייני תכנון ובנייה (הוראת שעה – נגיף הקורונה החדש).
איתן גינזבורג: יועץ השר, יוני משרקי, נמצא כאן.
איתן גינזבורג: בבקשה, אדוני.
יוני משרקי: בשל מצב הקורונה, החוק מסמיך את שר הפנים לחתום על צו חירום בכל פעם לשלושה חודשים, כדי שניתן יהיה לקיים דיונים בהיתרים ובהתנגדויות באמצעות וידאו ולא בישיבות.
יוני משרקי: לכן אנחנו מבקשים לאשר את זה כמה שיותר מהר בעקבות המצב.
איתן גינזבורג: הכוונה היא להיוועצות חזותית רק עם המבקשים והמתנגדים?
יוני משרקי: כן.
איתן גינזבורג: רק איתם?
יצחק פינדרוס: חברי ועדה לא?
יצחק פינדרוס: למה אי אפשר לכנס גם ועדה באופן חזותי?
יצחק פינדרוס: יכול להיות מצב שחברי ועדה יהיו חולים ואז שוב אנשים ייתקעו.
יצחק פינדרוס: למה אתם לא מבקשים שיוכלו לכנס גם ועדה?
איתן גינזבורג: עברה הצעה על קיום ישיבות מועצה.
יצחק פינדרוס: השאלה היא על ועדת תכנון.
איתן גינזבורג: בישיבתה כמליאה, ואני לא יודע אם זה חל על זה או לא.
איתן גינזבורג: לדעתי לא, כי זה בכל זאת בחוק התכנון והבנייה ולא בחוק רשויות מקומיות.
יצחק פינדרוס: זה בחוק התכנון והבנייה.
איתן גינזבורג: אני מזכיר לך, חבר הכנסת, שישיבות ועדה, בניגוד לישיבות מועצה, הן ישיבות סגורות.
יצחק פינדרוס: למה זה מפריע?
איתן גינזבורג: כי כשאתה נמצא בזום בהיוועדות חזותית, אתה יכול להכניס הרבה מאוד אנשים לתוך הדבר הזה.
יצחק פינדרוס: הייתי חבר ועדה 25 שנה.
איתן גינזבורג: אני רק 16.
איתן גינזבורג: אני אומר שכמזמינים מבקשים ומתנגדים, זה פתוח לציבור.
איתן גינזבורג: דיונים אחרים לא.
חמד עמאר: אני הייתי חבר ועדה והכול היה פתוח.
איתן גינזבורג: לא, הישיבה סגורה.
איתן גינזבורג: היא לא סודית, היא סגורה.
יוני משרקי: מתקנים אותי שזה גם על ישיבות ועדה, לא רק על התנגדויות והיתרים.
איתן גינזבורג: זה גם על ישיבות ועדה?
איתן גינזבורג: כלומר, כל הישיבה יכולה להיות בזום?
יוני משרקי: נכון.
יוני משרקי: אני מדגיש, זה מוגבל לשלושה חודשים בכל פעם לפי המצב.
יוני משרקי: שר הפנים יכול להאריך את צו החירום.
יצחק פינדרוס: בזום אתה יכול לראות כשאדם נכנס.
איתן גינזבורג: השאלה היא האם אפשר לראות תוכניות וכולי.
יצחק פינדרוס: מה המצב עכשיו?
יוני משרקי: עד עכשיו היו ישיבות פרונטליות.
יוני משרקי: אנחנו מבקשים כרגע לעשות את זה בצו של שר הפנים לשלושה חודשים בכל פעם, עד שנה מקסימום בעקבות המצב.
יצחק פינדרוס: אנשים מחכים להיתרי בנייה.
איתן גינזבורג: לא מתכנסים?
איתן גינזבורג: הוועדות לא מתכנסות?
יצחק פינדרוס: בכל מקום עצרו לחודש, עצרו לחודשיים.
יצחק פינדרוס: אתה יודע כמה אנשים מחכים בתור.
יצחק פינדרוס: עצרו לזה, ההוא היה חולה, זה לא הגיע וכולי.
יצחק פינדרוס: להתיר במקרים שאפשר, לא בשוטף.
יצחק פינדרוס: לפחות שתהיה האפשרות.
איתן גינזבורג: מי בעד הקדמת הדיון?
איתן גינזבורג: בעד בקשת הממשלה – פה אחד
איתן גינזבורג: נמנעים – אין בקשת הממשלה להקדמת הדיון בהצעת חוק הארכת תקופות וקיום דיונים בהיוועדות חזותית בענייני תכנון ובנייה (הוראת שעה – נגיף הקורונה החדש), התש"ף-2020, נתקבלה.
איתן גינזבורג: הבקשה התקבלה פה אחד.
איתן גינזבורג: תודה רבה לחברי הוועדה, הישיבה נעולה.
איתן גינזבורג: טוב, חברים, אני רוצה לפתוח את ישיבת ועדת הכנסת, בוקר טוב לכולם.
איתן גינזבורג: אנחנו צריכים היום לקבוע ועדות לדיון בשתי הצעות חוק שנוגעות לקורונה: הצעת חוק סמכויות מיוחדות להתמודדות עם נגיף הקורונה החדש (הוראת שעה), מה שקרוי חוק הקורונה, חוק המסגרת בעצם, תכף נשמע את ההסברים.
איתן גינזבורג: המליאה לא החליטה באיזו ועדה זה יידון, היו שלוש הצעות, ולכן זה מגיע לכאן.
איתן גינזבורג: ההצעות היו להעביר את זה לוועדה המיוחדת לעניין נגיף הקורונה או ועדת העבודה והרווחה או ועדת החוקה, חוק ומשפט.
איתן גינזבורג: והצעת החוק השנייה היא הצעת חוק להארכת תוקפן של תקנות שעת חירום (נגיף הקורונה החדש – הגבלת פעילות).
איתן גינזבורג: זה בעצם החוק שאפשר את ההקלות על הציבור, מה שקרוי התו הסגול.
איתן גינזבורג: הוא עומד לפקוע ביום ראשון הקרוב, ועל כן צריך אותו היום בשנייה ושלישית.
איתן גינזבורג: אז זה ממש ממש דחוף.
איתן גינזבורג: בהצעת החוק הזאת ההמלצה של הלשכה המשפטית הייתה להעביר את זה לוועדת העבודה והרווחה או לוועדת הקורונה.
איתן גינזבורג: במליאה מישהו אמר: ועדת החוקה או ועדת הקורונה.
איתן גינזבורג: אז יש כאן את היועצים המשפטיים גם של ועדת הקורונה וגם של ועדת החוקה.
איתן גינזבורג: ואולי ניתן ראשית לכם.
איתן גינזבורג: נתחיל איתך, נירה?
נירה לאמעי רכלבסקי: בוקר טוב.
נירה לאמעי רכלבסקי: הצעת חוק סמכויות מיוחדות להתמודדות עם נגיף הקורונה, בעצם הצעת החוק המקיפה, שמאגמת לתוכה בפירוט די רב את כל הסמכויות שהממשלה לקחה לעצמה בתקופת הגל הראשון.
נירה לאמעי רכלבסקי: זה אומר צמצום מספר עובדים במקום עבודה, הגבלת פעילות, ובעצם מה שאמר היושב-ראש התו הסגול וכל מה שנובע ממנו.
נירה לאמעי רכלבסקי: הצעת החוק נותנת לממשלה סמכות להתקין תקנות בכל הנושאים האלה.
נירה לאמעי רכלבסקי: נושא שצריך לדון עליו, מכיוון שמדובר בתקנות שעת חירום, הכרזה על תקופת חירום קורונה, שהיא תקופה שלא הוגדרה עד היום בחוק בעצם.
נירה לאמעי רכלבסקי: ואנחנו צריכים לבדוק את הנושא.
נירה לאמעי רכלבסקי: אבל הליבה של הצעת החוק עוסקת למעשה בכל אותם הסדרים קטנים של לקחים מהגל הראשון והתכוננות לגל השני, שזה אומר: איזה מוסדות רווחה נצטרך להשאיר פתוחים ואיזה לא, אילו מוסדות חינוך רצוי שיהיו פתוחים ואילו לא, איך נתנהל מול הרשויות המקומיות שנכריז על אזור מוגבל לאור לקחי הגל הראשון.
נירה לאמעי רכלבסקי: בעצם כחוט השני בהצעה הזאת באופן מפורט עוברים כל ההסדרים המאוד פרטניים של איך צריך לנהוג בתקופת קורונה.
נירה לאמעי רכלבסקי: עכשיו, כתב המינוי של הוועדה, אני אקריא מתוכו, הטיל על הוועדה בדיוק לעשות את זה, להיערך לגל השני.
איתן גינזבורג: להפיק לקחים מהגל הראשון ולהיערך לגל השני.
נירה לאמעי רכלבסקי: ואיך מתכוננים לגל השני.
נירה לאמעי רכלבסקי: חבר הכנסת מיקי לוי נמצא בוועדה כמעט בכל ישיבה, לדעתי הוא לא פספס אפילו ישיבה אחת עד כה.
קארין אלהרר: אבל זה ברמה הבריאותית, לא?
נירה לאמעי רכלבסקי: לא, ממש לא.
נירה לאמעי רכלבסקי: הוועדה עשתה דיונים עם משרד האוצר, עם משרד הביטחון, דנה ברכש.
נירה לאמעי רכלבסקי: רק אתמול דיברנו עם ראש מינהל הרכש במשרד הביטחון כדי לדעת כמה מכונות יש, כמה הוא עומד לרכוש.
נירה לאמעי רכלבסקי: הוועדה, בזמן הקצר יחסית שהיא קיימת, כבר הספיקה לדון, קיבלה את התמונה הרחבה של איפה אנחנו עומדים מבחינת מעבדות, כמה בדיקות אפשר לעשות, איך זה משליך בעצם על מוסדות החינוך.
נירה לאמעי רכלבסקי: הוועדה התמחתה כבר בנושא הזה.
נירה לאמעי רכלבסקי: ואני חושבת שכשנגיע לפרטים הקטנים של הצעת החוק הזאת, זה מה שיהיה צריך לדעת: עם מי מדברים, מה קורה בתוך הגופים הממשלתיים, בינם לבין עצמם.
איתן גינזבורג: את מדברת על חוק המסגרת?
נירה לאמעי רכלבסקי: אני מדברת על חוק המסגרת.
נירה לאמעי רכלבסקי: אבל חוק המסגרת, תסתכלו עליו, הוא לא מסגרתי כל כך, הוא מאוד מאוד מפורט.
נירה לאמעי רכלבסקי: ואנחנו צריכים לראות אם ההסדרים שחוק המסגרת מביא באמת תואמים את המציאות.
נירה לאמעי רכלבסקי: צריך, אני אומרת, איזושהי מומחיות קורונה בעניין הזה, ואנחנו נמצאים בזה כבר מעל הראש.
נירה לאמעי רכלבסקי: ובשאלה של אם הממשלה יכולה להתקין עכשיו תקנות או לא – בוודאי שגם היא תידון.
נירה לאמעי רכלבסקי: יש גם השלכות של עבירות פליליות, מינהליות וכדו'.
נירה לאמעי רכלבסקי: ואנחנו, כיועצים משפטיים בכנסת שעוסקים כחוט השני בכל העבודה שלנו בעונשין, באכיפה מינהלית, כמו שנדון גם בזה.
נירה לאמעי רכלבסקי: אני אישית יועצת משפטית כרגע רק של הוועדה זאת.
נירה לאמעי רכלבסקי: במקביל לאורך השנים הייתי גם יועצת משפטית של הוועדה של המאגר הביומטרי לכל אורך השנים, בוועדת העבודה והרווחה ועוד ועוד.
נירה לאמעי רכלבסקי: אבל כרגע אני מוקדשת אך ורק לוועדת הקורונה, וכמובן אקבל עזרה בלשכה המשפטית ככל שנצטרך.
איתן גינזבורג: אני רק אגיד, שיושבת-ראש ועדת הקורונה התקשרה אליי.
איתן גינזבורג: היא פשוט תגיע רק ב-10:50, 10:45, ואמרתי שאני לא יכול לדחות את הדיון בוועדה על הנושא הזה.
איתן גינזבורג: אבל היא כמובן בתוקף מתעקשת על כך שהנושא הזה יעבור לדיון בוועדת הקורונה.
קארין אלהרר: כל הנושא?
איתן גינזבורג: היא מדברת על שני החוקים.
איתן גינזבורג: אבל אם אכן מדברים על חוק המסגרת, היא חושבת שבוודאי חוק המסגרת, אבל גם החוק השני.
נירה לאמעי רכלבסקי: לגבי הגבלת פעילות, it goes without saying.
מיקי לוי: כדאי לשמוע את היועץ המשפטי של חוקה.
איתן גינזבורג: כן, תכף, אני רק רוצה לגמור את עמדת ועדת הקורונה.
נירה לאמעי רכלבסקי: לגבי התקנות של הגבלת פעילות, הארכת התקש"ח, זה בכלל בליבה.
נירה לאמעי רכלבסקי: זה הלשכה המשפטית המליצה שילך לקורונה או לעבודה ורווחה.
איתן גינזבורג: אז רק אגיד, שעמדת יו"ר ועדת הקורונה היא להעביר את שני החוקים אליה.
איתן גינזבורג: זו התפיסה שלה.
איתן גינזבורג: והיא ממש ביקשה – היא לא ביקשה שאני אדגיש, היא ביקשה שאני אחכה לה, אבל אני לא יכול לחכות לה, אז אני מביע את זה פה בצורה נחרצת.
קארין אלהרר: מביע אתת עמדתה - - -
איתן גינזבורג: את עמדתה המקצועית.
מיקי לוי: זה טוב לאיזון, כי מוועדת החוקה גם לא נמצא פה.
איתן גינזבורג: כן, אבל יש יועצים משפטיים פה.
מיקי לוי: לא, יש איזון, שני חברי הכנסת - - - לא פה.
נירה לאמעי רכלבסקי: אני רק אוסיף שבכתב המינוי של הוועדה, הוטל על הוועדה בראש ובראשונה הפקת לקחים מהמשבר שנגרם בשל התפשטות נגיף הקורונה החדש, ובהיערכות המדינה להתפשטות חוזרת של הנגיף.
נירה לאמעי רכלבסקי: זאת המשימה שלנו.
עוזי דיין: את עושה עבודה מאוד טובה, וגם הגיוני מה שאת אומרת, אבל לא קשור בכלל לייעוץ משפטי.
איתן גינזבורג: לא, בסדר, אבל - - -
עוזי דיין: לא, זה בסדר גמור מבחינתי.
עוזי דיין: כיוון שאוהבים נורא כל דבר לתלות, מה הייעוץ המשפטי אומר, אז כל מה שאת אומרת הגיוני, נכון.
עוזי דיין: את מייצגת את עמדת ועדת הקורונה וגם את הנושא עצמו.
נירה לאמעי רכלבסקי: אני ייצגתי את הצעת החוק.
איתן גינזבורג: גור בליי, בבקשה, היועץ המשפטי של ועדת החוקה.
גור בליי: טוב, אז בעניין הזה יש מחלוקת מסוימת בינינו, עם כל ההערכה שלי לנירה.
גור בליי: אני חושב שהנושא של חוק המסגרת הוא במובהק נושא של ועדת החוקה.
גור בליי: ההגדרה של הקמת ועדת הקורונה אומרת שהיא לא תעסוק בנושאים שהם במובהק של ועדות אחרות.
גור בליי: יש פה סוגיות גם של מגבלות רחבות על זכויות יסוד, יש פה גם נושאים רוחביים, שוועדת החוקה כוועדה שיורית עוסקת בהם.
גור בליי: ליבת העניין פה זה היחס בין הרשות המבצעת לרשות המחוקקת, שזה נושא טיפוסי של ועדת החוקה.
גור בליי: זאת אומרת, כמה משחררים לממשלה לעשות דברים בלי לבוא לכנסת.
גור בליי: יש פה נושא שהוא הכי ליבתי של ועדת החוקה: סמכויות אכיפה – פלילי, עבירות מנהליות, קנסות מנהליים, סמכויות משטרה.
גור בליי: כל הדברים האלה הם בליבה.
גור בליי: ודווקא, בכל הכבוד, הנושאים הפרטניים שקשורים בקורונה לא מוסדרים פה, כי יש פה הוראות שאומרות הסמכה לקבוע אותם.
גור בליי: זאת אומרת, אתה לא אומר כמה מרחק צריך לשמור בין אנשים, אתה אומר: יקבעו תקנות שיקבעו את שמירת המרחק.
גור בליי: הפרטים הבריאותיים או הפרטים הקטנים האלה לא מופיעים פה, לכן שמו כחוק מסגרת.
גור בליי: והעיקר בו הוא היחס כמה הכנסת משפיעה על הממשלה, מה היחס ביניהם, זכויות יסוד לרוחב הגזרה.
גור בליי: והכי חשוב, הפלילי, המנהלי, כל הדברים האלה, שזה הכול נושאים שהם פר אקסלנס נושאים של ועדת החוקה.
איתן גינזבורג: זה לגבי חוק המסגרת.
גור בליי: כן.
איתן גינזבורג: ולגבי הגבלת פעילות, סעיף 2?
גור בליי: אז שם אני לא יודע למה ניתנה ההמלצה הזאת, כי העמדה שלנו זה שגם שם, בגלל ההיבטים הרחבים של זכויות יסוד שמעורבים זה והנגיעה בנושאים רוחביים, זו גם העמדה.
גור בליי: אבל כפי שנמסר לוועדה, לגבי פרט 2, אז בהסכמה פוליטית, שזה כמובן לא נוגע לעניין המשפטי, בין יו"ר הוועדה לבין יו"ר הקואליציה, סוכם שעל הדבר הזה, גם בגלל קוצר הזמנים, בלי שזה תקדים למקרים אחרים ורק במקרה הזה, יו"ר ועדת החוקה הסכים - - -
איתן גינזבורג: אז יו"ר ועדת החוקה גם שלח עמדה, שהעמדה העקרונית שלו היא ששתי הצעות החוק צריכות לדון בוועדת החוקה, מהנימוקים שגור אמר.
איתן גינזבורג: אבל באופן חריג וחד פעמי, בהתייעצות עם יו"ר הקואליציה – הוא גם דיבר איתי – הוא הסכים שהנושא יועבר לוועדת הקורונה, בגלל לוחות הזמנים, ובלי שיהיה בכך לגרוע מעמדתו העקרונית בסוגיה, מבלי שזה יהווה תקדים.
איתן גינזבורג: אז אני מביע גם את העמדה הזאת.
איתן גינזבורג: כן, מישהו רוצה להתייחס?
איתן גינזבורג: כן, בבקשה, עוזי.
עוזי דיין: אני רק שאלה מה שנאמר, אבל היא מכוונת, מיקי, גם אליך, אם אתה בוועדה ההיא.
עוזי דיין: כעיקרון די ברור, שכמה שהנושא עוסק יותר בקורונה, בלקחים ובאיך מיישמים אותם, זה צריך להיות בוועדת הקורונה.
עוזי דיין: ככל שהוא מתרחב יותר לשעת חירום והשלכות רוחביות, זה צריך להיות בוועדת החוקה, חוק ומשפט.
עוזי דיין: יעזור לאנשים כמוני להחליט אם האנשים שמעורבים ממש בעניין יגידו מה רע עלול לקרות אם זה לא יהיה אצלה.
עוזי דיין: אני מובן?
עוזי דיין: לא, לגבי ועדת החוקה הבנתי.
עוזי דיין: לגבי זה לא הבנתי, חוץ מזה שרוצים.
נירה לאמעי רכלבסקי: ספרתי סעיפים.
נירה לאמעי רכלבסקי: מרבית סעיפי החוק הם בפירוש פירוט של מה הולך להיות בתקופת קורונה.
נירה לאמעי רכלבסקי: כמו למשל האם יפעילו מתנדבים, נוער בסיכון או נוער נושר בזמן קורונה כמשהו קריטי או מוסדות אחרים?
נירה לאמעי רכלבסקי: כאן זה להיכנס, חבר'ה, לפירוט של מה קרה בגל הראשון.
נירה לאמעי רכלבסקי: ואנחנו כבר שמענו על זה אתמול מנציגי משרד הרווחה.
מיקי לוי: אבל זה לא משפטי.
נירה לאמעי רכלבסקי: יכול להיות, אבל - - -
מיקי לוי: זה לא משפטי.
עוזי דיין: לא, אבל היא אומרת את עמדתה, זה בסדר גמור.
מיקי לוי: לא, זה בסדר.
נירה לאמעי רכלבסקי: כמו שאתה יודע, זה דברים שצריך - - - בהם, וקשה מאוד בלי רקע על מה קורה במשבר הקורונה לדון בדברים האלה, כי אתה יודע איך זה, הצעות החוק הן מדיניות ציבורית שאנחנו דנים בה כל הזמן כיועצים משפטיים.
איתן גינזבורג: מישהו עוד רוצה להתייחס?
נירה לאמעי רכלבסקי: עכשיו, לגבי ההפרדה בין הכנסת לממשלה, כמו כל יועץ משפטי בלשכה המשפטית אנחנו שומרים באופן עקבי, ובמקרה שלי, הוכחתי את זה אני חושבת בחוק הביומטרי באופן מאוד אקטיבי, על עצמאות הכנסת.
נירה לאמעי רכלבסקי: זה ברור שהכנסת היא זאת שצריכה לוודא שהיא מוכנה שהממשלה תתקין תקנות שתבואו אליה או בדיעבד ולא מראש, וכמה זמן הכנסת רוצה.
נירה לאמעי רכלבסקי: הדברים האלה בוודאי שיידונו, כמו שאגב קורה בכל חוק.
עוזי דיין: יש אפשרות לשבת יחד ולסכם את זה?
עוזי דיין: לא אתם, הוועדות.
איתן גינזבורג: זה ועדה משותפת.
איתן גינזבורג: תראה, מכיוון שחוק אחד הוא בהול, להתחיל להקים ועדה משותפת זו פרוצדורה בפני עצמה, נראה לי קצת אירוע מורכב עכשיו, גם פוליטית וגם טכנית ופרוצדורלית.
מיכאל מלכיאלי: עוזי דיין רוחבית.
מיכאל מלכיאלי: בגדול צריכים לחשוב גם על מה שעוזי אמר.
איתן גינזבורג: צריך לדבר על זה.
איתן גינזבורג: אבל אני חושב שצריך גם לשאול את יושבי-ראש הוועדות, והם לא נמצאים כאן, אז בוא נדבר על זה פעם אחרת.
קארין אלהרר: אדוני, נחתור להצבעה?
איתן גינזבורג: כן, רק אתם רוצים להתייחס?
איתן גינזבורג: עמדות?
מיקי לוי: לא, שמענו את שניהם.
מיקי לוי: אני גם מכיר את שני הצדדים.
איתן גינזבורג: מה אתה אומר?
מיקי לוי: הבעיה המרכזית שלי זה המסגרת של החוק עצמו, של הוועדה עצמה.
איתן גינזבורג: של הוועדה או של החוק?
מיקי לוי: מסגרת החוק שאני משייך לוועדה.
מיקי לוי: ועדת הקורונה, שאשא ביטון עושה שם עבודה נהדרת, אבל עם אנשי מקצוע ספציפית, ואיך אמרה קארין, נתנה זרקור בריאותי.